《春晖亭为榉川子赋》
元代·王奕

昔人念亲心何如，喻彼百草蒙春晖。
一川含绿草方长，满地落春春已归。
草欲报春春忽改，子欲养新新不待。
嗟哉物尔人亦然，对草无言泪如海。
阳春有脚还复来，今年花谢明年开。
慈亲一去不复见，画图空写春风面。
榉川有子思报亲，结茅竹亭留白云。
亲恩难酬春易过，独倚栏干怨春暮。
寄言孝子须惜时，流光暗促亲颜移。
春盘荐脆须及早，莫待酒浇坟上草。

作者简介：王奕（生卒年不详），字伯敬，号斗山，玉山（今属江西）人。生于南宋，入元后曾出任玉山县儒学教谕。与谢枋得等南宋遗民交往密切，诗文中不乏以遗民自居的文句，所以《宋诗纪事》将他列入书中。清乾隆年间编《四库全书》，因王奕《玉窗如庵记》末署“岁癸巳二月朔，前奉旨特补玉山儒学教谕王奕伯敬谨撰并书”，认为“癸巳为至元三十年（1293），然则奕食元禄久矣，迹其出处，与仇远、白珽相类。”（《四库全书总目》卷一六六）改题元人。代表作品有《酹江月》、《摸鱼儿》和《沁园春》等。